ส่องตลาด ภาคบ่าย – บล.ฟิลลิป (ประเทศไทย)
สรุปทิศทางตลาดภาคเช้า และแนวโน้มการลงทุนภาคบ่าย โดย บล.ฟิลลิป (ประเทศไทย) 
14 ธ.ค. 2558

แนวโน้มภาคบ่าย: ปัจจัยภายนอกกดดัน
ตลาดหุ้นไทยเช้านี้ยังปรับตัวลงต่อเนื่อง หลังรับแรงกดดันจากกลุ่มพลังงานที่ปรับตัวลง และการขึ้นอัตราดอกเบี้ยของเฟด 
 คาดการณ์หากเฟดขึ้นอัตราดอกเบี้ย มองต่างชาติยังขายสุทธิต่อเนื่อง แต่บทบาทของต่างชาติจะค่อยๆลดน้อยลงในช่วงวันหยุดยาวปลายปี ซึ่งจะมีแรงซื้อจากกองทุน LTF/RMF และการทำ Window dressing เข้ามาช่วยประคองตลาด 
มอง SET บ่ายนี้ ยังมีแรงกดดันต่อไป ขณะลุ้นผลการประมูลใบอนุญาต 4G บนคลื่น 900 MHz ในวันพรุ่งนี้ มองกรอบบ่ายนี้ที่ 1,240,1,250-1,265 จุด
กลยุทธ์ระยะสั้นรอความชัดเจนจากการประชุมเฟดก่อน ขณะในระยะยาวมองว่า ณ ระดับปัจจุบันสามารถทยอยซื้อสะสมได้แล้ว(สามารถอ่านเพิ่มเติมได้ที่ Strategy Report: วางหมากกลยุทธ์ ดักเฟดขึ้นอัตราดอกเบี้ย วันที่ 8 ธ.ค. 58)
 
แนวโน้มตลาดหุ้นไทยภาคบ่ายในเชิงเทคนิค
ดัชนี 1,254.36 จุด เปลี่ยนแปลง -26.56 จุด มูลค่าการซื้อขาย 21,915 ล้านบาท
เปิดในทางลบแม้ว่าเครื่องมือจะอยู่ระดับต่ำมาก ก่อนที่กราฟ 60 นาทีดูพยายามจะทรงตัว แต่มองว่ายังไม่น่าเข้ารับ เพราะแนวโน้มหลักยังเป็นขาลงอย่างชัดเจน แนะนำให้รอจนกว่าจะเกิดสัญญาณฟื้นตัวในกราฟรายวันก่อน ส่วนแนวต้านบ่ายนี้อยู่ที่ 1,264 จุด
 
BECL/41.25
เคลื่อนตัวในขาขึ้น มี EMA-10 พยุงราคา และแรงซื้อที่เข้ามาน่าหนุนให้ทดสอบ High ก่อนหน้าได้ “เก็งกำไร” แนวรับ 40.75 บาท แนวต้าน 43.00 บาท Cut loss 40.00 บาท
 
EPG/11.10
รักษาฐานใช้ได้ ตราบที่ราคายังไม่หลุด EMA-25 ก็น่าลุ้นทางขึ้นตามสัญญาณฟื้นตัวจากเครื่องมือ “เก็งกำไร” แนวรับ 10.90 บาท แนวต้าน 11.70-12.00 บาท Cut loss 10.60 บาท
 
CENTEL/46.50
ภาพรวมยังแข็งแรง แกว่งตัวอิงทางขึ้น แรงซื้อยังใช้ได้ ระยะสั้นมีลุ้นทางขึ้นต่อไป “เก็งกำไร”แนวรับ 45.50 บาท แนวต้าน 47.50-48.00 บาท Cut loss 44.50 บาท
 
ตลาดอนุพันธ์
กลยุทธ์
S50Z15/798.00
Short เปิดได้ที่ 807.20 จุด และทำกำไรได้ที่ 800 จุด สถานะใหม่ Short ที่ 802 จุด เป้าหมายทำกำไร 795 จุด ตัดขาดทุนเหนือ 804 จุด
 
KBANKZ15/148.40
Short ยังไม่ได้ รอเปิดอีกครั้งที่ 152 บาท เป้าทำกำไร 148 บาท ตัดขาดทุนเหนือ 154 บาท
 
GFZ15/18,490
Short ตอนเช้ายังไม่ได้ รอเปิดอีกครั้งที่ 18,520 บาท เป้าทำกำไร 18,400 บาท ตัดขาดทุนเหนือ 18,600 บาท
 
BRZ15/1,351
Short ตอนเช้ายังไม่ได้ รอเปิดอีกครั้งที่ 1,370 บาท เป้าทำกำไร 1,340 บาท ตัดขาดทุนเหนือ 1,385 บาท
 
USDZ15/36.16
Long ตอนเช้ายังไม่ได้ รอเปิดอีกครั้งที่ 36.10 บาท เป้าทำกำไร 36.18 บาท ตัดขาดทุนหากหลุด 36.07 บาท
 
อนุพันธ์เด่นเชิงเทคนิค
S50Z15 / ราคาปิด 798.00 จุด เปลี่ยนแปลง -20.50 จุด
กราฟ 10 นาที ทรงตัว หลังเปิด Gap ในช่วงเช้า เครื่องมือ MACD ยังแกว่งตัวในโซนที่เป็น Bearish มอง Upside ค่อนข้างจำกัด แนวโน้มผันผวนในกรอบทางลง รับ 792, 788 จุด ต้าน 802, 805 จุด